PATVIRTINTA

Kaišiadorių rajono savivaldybės mero

2023 m. birželio d.

potvarkiu Nr.

**KAIŠIADORIŲ RAJONO SAVIVALDYBĖS NEVYRIAUSYBINIŲ ORGANIZACIJŲ, VEIKIANČIŲ ŠEIMOS GEROVĖS SRITYJE, SOCIALINIŲ PROJEKTŲ 2023 METŲ KONKURSO TVARKOS APRAŠAS**

1. I SKYRIUS
2. BENDROSIOS NUOSTATOS
3. 1. Kaišiadorių rajono savivaldybės nevyriausybinių organizacijų, veikiančių šeimos gerovės srityje, socialinių projektų 2023 metų konkurso tvarkos aprašas (toliau – aprašas) reglamentuoja Kaišiadorių rajono savivaldybės nevyriausybinių organizacijų veiklos projektų, veikiančių šeimos gerovės srityje, (toliau – Projektai) konkurso , remiamo iš Kaišiadorių rajono savivaldybės (toliau – Savivaldybės) biudžeto lėšų, organizavimo tvarką.
4. 2. Lėšos Projektų konkursui organizuoti numatomos iš Savivaldybės biudžeto lėšų Kaišiadorių rajono savivaldybės strateginio 2023–2025 metų veiklos plano Socialinės apsaugos programoje.
5. **3. Projektų konkursą organizuoja ir skelbia Savivaldybės administracija. Informacija apie Projektų konkursą yra skelbiama** Savivaldybės interneto svetainėje.
6. II SKYRIUS

 REMIAMOS VEIKLOS

4. Remiamos Projektų veiklos, kuriomis numatoma:

4.1. vykdyti veiklą, skirtą padėti į krizinę situaciją patekusioms, smurtą patyrusioms šeimoms (asmenims), įgyvendinant smurto artimoje aplinkoje prevencines priemones, mokymus, vykdant kompleksinę pagalbą smurto artimoje aplinkoje atvejais;

4.2. organizuoti ir/ar vykdyti renginius ir/ar kitas priemones, skirtas skatinti ir viešinti vaikų globą (rūpybą) šeimoje, budinčių globotojų veiklą, organizuoti poilsio stovyklas globojamiems vaikams ir/ar vaikus globojančioms šeimoms;

 4.3. organizuoti priemones, skirtas vaikų gerovės didinimui (patyčių prevencijai, socialinių ir emocinių kompetencijų ugdymui, saugumo internete stiprinimui ir pan.).

 **III SKYRIUS**

 PROJEKTŲ KONKURSO ORGANIZAVIMO TVARKA

* + 1. 5. Projektus konkursui, užpildydami Paraišką (priedas), gali teikti Savivaldybės teritorijoje veiklą vykdančios nevyriausybinės organizacijos (asociacijos, klubai, bendruomenės, viešosios įstaigos, savanoriškos veiklos organizacijos), kurių dalininkai nėra valstybės ar savivaldybės institucijos ar įstaigos (toliau – pareiškėjai) ir kurių nuostatuose (įstatuose) įteisinta socialinė, socialinio darbo veikla, savanoriška veikla.

 6. Prioritetas bus teikiamas Projektams, kurie vykdys veiklas, nurodytas aprašo 4.1 ir 4.2 papunkčiuose.

 7. Projektų konkursui teikiami dokumentai:

1. 7.1. Paraiška;
2. 7.2. pareiškėjo registracijos dokumento, nuostatų (įstatų) patvirtinta kopija;
	1. 7.3. pareiškėjo oficialus patvirtinimas (garantinis raštas ir pan.), kad veiklos, kurioms prašo finansavimo, nėra jau dengiamos iš kitų nacionalinių (savivaldybės ar valstybės) biudžetų ar kitų paramos lėšų ir dubliuojančios Projekto išlaidas, kad Projekto lėšos nebus naudojamos įsiskolinimams dengti, investiciniams projektams rengti bei įgyvendinti ir kad pareiškėjo dalininkai nėra valstybės ar savivaldybės institucijos ar įstaigos;
3. 7.4. dokumento, kuriuo įrodomas pareiškėjo vadovo ar kito įgalioto asmens atstovavimo organizacijai teisinis pagrindas, patvirtinta kopija.
4. 8. Paraiška ir kiti dokumentai turi būti susegti / įrišti pateikti Savivaldybės administracijos Socialinės paramos skyriui (toliau – Socialinės paramos skyrius) užklijuotame voke adresu: Katedros g. 4, Kaišiadorys (115 kabinetas).
5. 9. Paraiška turi būti pasirašyta Projekto vadovo ir Paraišką teikiančios Projektą vykdysiančios organizacijos vadovo arba jo įgalioto asmens. Vokas su Paraiškomis turi būti atneštas ne vėliau kaip iki 2023 m. birželio 19 d. 16.30 val. arba gautas paštu su pašto žyma, įrodančia, kad Paraiška išsiųsta ne vėliau kaip 2023 m. birželio 19 d. Ant voko turi būti užrašytas Projektų konkurso pavadinimas.
6. 10. Pareiškėjai gali gauti finansavimą tik vienam Projektui (pagal vieną šiam Projektų konkursui pateiktą Paraišką) ir negali pateikti kelių Paraiškų. Pateikus kelias paraiškas šiam Projektų konkursui (projektui), paraiškos nebus vertinamos ir finansuojamos.
7. 11. Finansuojama gali būti veikla ar veiklos etapas, vyksiantis tik 2023 metais.
8. 12. Maksimali šiems Projektams (programai) įgyvendinti skiriama suma iš viso – 5000 eurų. Vienam projektui gali būti skiriama ne daugiau kaip 1000 Eur.
9. 13. Nefinansuojamos šios Projekto (programos) išlaidos:

 13.1. skirtos baldams, transporto priemonėms, ryšio priemonėms (telefonų aparatams ir pan. prekėms įsigyti), kompiuterio įrangai įsigyti;

* 1. 13.2. skirtos patalpų remontui ar nuomai;
	2. 13.3. kurios jau yra dengiamos iš kitų nacionalinių (savivaldybės ar valstybės) biudžetų ar kitų paramos lėšų ir dubliuojančios Projekto išlaidas;
	3. 13.4. įsiskolinimas dengti, investiciniams projektams rengti ir įgyvendinti.

**IV SKYRIUS**

 KOMISIJOS DARBO ORGANIZAVIMAS

1. 14. Komisijos darbą organizuoja Kaišiadorių rajono savivaldybės nevyriausybinių organizacijų, veikiančių šeimos gerovės srityje, socialinių projektų 2023 metų konkurso vertinimo komisijos (toliau – komisija) pirmininkas. Nesant komisijos pirmininko, jo funkcijas atlieka komisijos pirmininko pavaduotojas. Komisijos sudėtį tvirtina Savivaldybės meras.

 15. Komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja ne mažiau kaip pusė visų komisijos narių, įskaitant komisijos pirmininką ir jo pavaduotoją (toliau – komisijos nariai). Komisijos darbas gali būti organizuojamas nuotoliniu būdu.

 16. Komisija vertina pateiktas paraiškas ir kitus dokumentus, įvertinusi siūlo Savivaldybės merui dėl finansinės paramos skyrimo ir jos dydžio nustatymo. Komisijos sprendimai priimami dalyvaujančių komisijos narių balsų dauguma, o balsams pasiskirsčius po lygiai, sprendimą lemia komisijos pirmininko balsas.

 17. Komisijos sprendimai įforminami protokolu, kurį surašo posėdžio sekretorius – komisijos pirmininko paskirtas vienas iš komisijos narių, ir pasirašo visi posėdyje dalyvavę komisijos nariai. Komisijos narys turi teisę pareikšti savo atskirą nuomonę, kuri pridedama prie komisijos protokolo. Komisijos nariui nusišalinus dėl interesų konflikto, tai pažymima protokole.

 **V SKYRIUS**

 **PROJEKTŲ VERTINIMO TVARKA**

1. Paraiškos įvertinamos ir rezultatai patvirtinami ne vėliau iki 2023 m. birželio 28 d.
	1. Paraiška bus vertinama vadovaujantis tokiais Projekto kokybės vertinimo kriterijais:

18.2. ar aiškūs Projekto tikslai – galimas vertinimas nuo 1 iki 10 balų;

* 1. 18.3. ar konkretus, aiškus, racionalus Projekto turinys – galimas vertinimas nuo 1 iki 10 balų;

18.4. ar aiškus ir konkretus veiklos planas – galimas vertinimas nuo 1 iki 10 balų;

18.5. ar aiški, tiksli ir detali Projekto išlaidų sąmata – galimas vertinimas nuo 1 iki 10 balų;

18.6. ar aiškiai nusakyti Projekto rezultatai – galimas vertinimas nuo 1 iki 5 balų;

18.7. jeigu Projektas atitinka numatytus prioritetus, papildomi skiriama 2 balai.

 19. Kiekvieną Paraišką įvertina ne mažiau kaip trys komisijos nariai. Komisijos nariai raštu įvertina Projekto atitiktį vertinimo kriterijams ir nustato kiekvieno Projekto įvertinimą balais. Iš visų gautų įvertinimų apskaičiuojamas kiekvieno Projekto gautų balų vidurkis. Projekto vertė nustatoma pagal jam komisijos skirtų balų vidurkį. Projekto vertės mažėjimo tvarka nustatinėjamas kiekvieno Projekto įgyvendinimui skiriamų lėšų dydis, iki bus paskirstyta visa šiems Projektams (programai) skiriama suma. Surinkus vienodai balų, komisijos nariai balsuoja, kuriam iš surinkusių vienodą balų skaičių Projektui suteikiamas pirmumas.

 20. Komisija turi teisę prašyti pareiškėjo pateikti papildomus paaiškinimus, informaciją, garantinius raštus, taip pat gauti pareiškėjo narių atsiliepimus apie šios organizacijos veiklą ir šios veiklos naudą Savivaldybės gyventojams. Tokiu atveju paraiškų įvertinimo terminas Komisijos sprendimu gali būti pratęsiamas, o komisijai laiku negavus prašomos informacijos, dokumentų paraiška, komisijos sprendimu, nefinansuojama apie tai informuojant pareiškėją raštu paraiškoje nurodytu el. paštu.

1. Jeigu pateiktas Projektas neatitinka šio aprašo 5, 7, 8, 9, 10 punktuose nustatytų reikalavimų, jeigu pareiškėjas paraiškoje nurodo, kad nesutinka su šiame apraše nurodytomis sąlygomis, jeigu Projektas įvertintas mažiau kaip 15 balų arba Projektams, kurie surinko mažiausiai balų, neužteko lėšų, skirtų Projektams (programai) įgyvendinti – nefinansuojami.

 VI SKYRIUS

 PROJEKTŲ FINANSAVIMAS

1. 22. Lėšos Projektams remti, remiantis komisijos protokolu, paskiriamos Savivaldybės mero potvarkiu. Informacija apie atrinktus Projektus ir finansavimo skyrimą paskelbiama Savivaldybės interneto svetainėje [www.kaisiadorys.lt](http://www.kaisiadorys.lt/) per 2 darbo dienas nuo Savivaldybės mero potvarkio priėmimo dienos.
2. 23. Ne vėliau kaip per 1 darbo dieną nuo šio aprašo 22 punkte nurodyto Savivaldybės mero potvarkio pasirašymo dienos pareiškėjai raštu (el. paštu) informuojami apie Projektų konkurso rezultatus ir, jeigu Projektas finansuojamas, kviečiami atvykti pasirašyti su Savivaldybės administracija Biudžeto lėšų naudojimo sutartis (toliau – sutartys), kurias pasirašo Savivaldybės administracijos direktorius.
3. 24. Lėšos pareiškėjams gali būti pervedamos tik pasirašius sutartį. Savivaldybės administracijos Buhalterijos skyriaus (toliau – Buhalterijos skyrius) darbuotojas, atsakingas už Projektų apskaitą, kontroliuoja lėšas pagal išlaidų sąmatas.
4. 25. Jei pareiškėjas, kuriam skirtas finansavimas, per 7 kalendorines dienų nuo šio aprašo 22 punkte nurodyto Savivaldybės mero potvarkio pasirašymo dienos nepasirašo sutarties, laikoma, kad lėšos, kurios buvo skirtos šiam pareiškėjui, neskiriamos be atskiro pranešimo pareiškėjui ir lėšos gali būti komisijos perskirstomos Projektams, kurie nebuvo finansuoti, nes neužteko arba pritrūko prašomų lėšų.

 VII SKYRIUS

 ATSISKAITYMAS UŽ LĖŠŲ PANAUDOJIMĄ

 26. Pareiškėjai gauna finansavimą pagal prašymą (paraišką), kuriame nurodo sumą ir Projekte numatytas veiklas, išlaidas, bei atsiskaito Savivaldybės administracijai už lėšų panaudojimą, pateikdami išlaidas pagrindžiančių dokumentų kopijas ir sutartyje numatytus dokumentus. Buhalterijos skyriaus darbuotojas, atsakingas už Projektų apskaitą, tikrina pareiškėjo pateiktų dokumentų ir išlaidų, sumų atitiktį Projekte numatytoms išlaidoms numatytais laikotarpiais, sutarties sąlygoms, sąmatoms*.* Socialinės paramos skyriaus atsakingas specialistas patikrina, ar prašyme nurodytos veiklos atitinka Projekte numatytas veiklas*,* ar pateikiamos veiklų ataskaitos.

 27. Finansavimą gavę pareiškėjai iki einamųjų metų gruodžio 27 d. pateikia Socialinės paramos skyriui išsamią vykdytų veiklų ataskaitą su informacija, kaip Projektas buvo pristatytas visuomenei, el. paštu neringa.kupciuniene@kaisiadorys.lt.

 28. Socialinės paramos skyrius turi teisę pasirinktinai tikrinti pareiškėjų vykdomas veiklas pagal pateiktus veiklų grafikus, apklausti dalyvius ir pan.

 29. Prireikus, Projekto vykdymo metu Socialinės paramos ir Buhalterijos skyriai turi teisę paprašyti pareiškėjo pateikti veiklose dalyvavusių asmenų sąrašus su jų parašais, su Projektu susijusią papildomą informaciją bei dokumentus. Pareiškėjui nepateikus nurodytų dokumentų ar informacijos, Savivaldybės administracija turi teisę nepervesti lėšų pareiškėjui.

 30. Pareiškėjai lėšas naudoja teisės aktų nustatyta tvarka ir už skirtų Savivaldybės biudžeto lėšų netinkamą, neteisėtą naudojimą ir neteisingą informacijos pateikimą ir / ar nuslėpimą atsako teisės aktų nustatyta tvarka ir dėl to, Savivaldybės administracijai pareikalavus, grąžina skirtas lėšas.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_